
Nr.17169/27.10.2022
REFERAT DE APROBARE
a proiectului  de hotărâre privind aprobarea Studiului de Oportunitate și indicatorilor tehnico-economici, a Planului de evoluție a tarifelor și taxelor și a Documentului de Poziție pentru proiectul ”Sistem de Management Integrat al Deșeurilor în județul Ilfov – Componenta 1. Colectarea separată și transportul deșeurilor municipale”


 Prin  adresa   inregistrată la Primăria comunei Cornetu cu nr. 17019/24.10.2022,           Asociatia de Dezvoltare Intercomunitară pentru Gestionarea Integrata a Deseurilor Ilfov  solicită aprobarea Studiului de Oportunitate și indicatorilor tehnico-economici, a Planului de evoluție a tarifelor și taxelor și a Documentului de Poziție pentru proiectul ”Sistem de Management Integrat al Deșeurilor în județul Ilfov – Componenta 1. Colectarea separată și transportul deșeurilor municipale”, precum si acordarea de mandat special  in vederea semnarii în numele și pe seama Consiliului Local al comunei Cornetu actele adiționale la Actul Constitutiv si Statutul Asociației de Dezvoltare Intercomunitară pentru Gestionarea Integrată a Deșeurilor Ilfov, respectiv Actul Constitutiv și Statutul Asociației modificate.


Judetul Ilfov – Consiliul Judetean, cu sprijinul Asociatiei de Dezvoltare Intercomunitară pentru Gestionarea Integrata a Deseurilor Ilfov , este in curs de depunere a Aplicatiei de finantare pentru proiectul “Sistem de management integrat al deseurilor in judetul Ilfov – Componenta 1. Colectarea separata si transportul deseurilor municipale”, in cadrul Programului Operational Infrastructura Mare – Axa Prioritara 3 Dezvoltarea infrastructurii de mediu in conditii de management eficient al resurselor, Obiectivul specific (OS 3.1.) Reducerea numarului depozitelor neconforme si cresterea gradului de pregatire pentru reciclare a deseurilor in Romania.


Pentru a putea fi respectat termenul stabilit cu privire la depunerea Aplicatiei  de Finantare (cel tarziu 10.11.2022), fiind necesare si  modificari asupra Statutului si Actului constitutiv al Asociatiei, supun spre  dezbatere si adoptare Consiliului Local al comunei Cornetu proiectul de hotărâre  privind aprobarea Studiului de Oportunitate și indicatorilor tehnico-economici, a Planului de evoluție a tarifelor și taxelor și a Documentului de Poziție pentru proiectul ”Sistem de Management Integrat al Deșeurilor în județul Ilfov – Componenta 1. Colectarea separată și transportul deșeurilor municipale”, in forma prezentata.

